open-index/open-wikipedia-markdown huggingface dataset:
Heikki Ahmala

**Heikki Ahmala**  (16. heinäkuuta 1879 Lumijoki – 10. marraskuuta 1940 Helsinki) oli suomalainen poliitikko, joka toimi SDP:n kansanedustajana vuosina 1914–1917.

## Elämä
### Varhaiset vuodet
Heikki Ahmalan vanhemmat olivat torppari Matti Ahmala ja Liisa Ahmala. Oulussa vuodesta 1895 lähtien asunut Ahmala työskenteli muun muassa renkinä, satamatyöläisenä, kirvesmiehenä ja muurarina. Vuonna 1898 hän liittyi Oulun työväenyhdistykseen. Ahmala suoritti käsityöläis- ja teollisuuskoulun iltakurssit ja opiskeli Limingan kansanopistossa 1901-1903. Ensimmäisen sortokauden aikana hän oli mukana aktivistiliikkeess osallistuen muun muassa kutsuntalakkojen organisointiin. Valtakunnallista huomiota herätti keväällä 1905 Linnasaaressa pidetty puhe, jonka katsottiin solvanneen myöntyväisyyssuuntausta edustanutta kuvernööri Otto Savanderia. Vuosisadan alussa Ahmala vaikutti myös raittiusliikkeessä. 

### Politiikassa
Suurlakon jälkeen Ahmala työskenteli SDP:n puhujana Oulun seudulla. Lisäksi hän toimi työväen luottamusmiehenä, jonka tehtäviin kuului Pohjois-Pohjanmaalla ja Peräpohjolassa syntyneiden lakkojen sovittelu. Vuonna 1906 Ahmala oli perustamassa *[[Kansan Tahto]]a*, johon hän kirjoitti usean vuoden ajan käyttäen myös nimimerkkiä "Sepeteus". Samana vuonna Ahmala osallistui työväenyhdistyksen edustajana Oulun puoluekokoukseen. Ahmala valittiin eduskuntaan vuoden 1913 vaaleissa. Kansanedustajantehtäviensä ohella hän työskenteli Kajaanin osuuskaupan myymälänhoitajana 1913-1914, Sosialidemokraattisen Raittiusliiton järjestösihteerinä 1915-1916 ja Kulutusosuuskuntien Keskusliiton puhujana 1917-1918.

### Eduskunnan jälkeen
Sisällissodan aikana Ahmala lähti Armas Helteen pyynnöstä "suuren viljajunan" matkassa Siperiaan noutamaan lastia, jonka tarkoitus oli helpottaa Etelä-Suomen elintarvikepulaa. Parikymmenttä vuotta myöhemmin hän kirjoitti retkestä pitkän selostuksen *[[Työväen kalenteri]]in*. Suomeen palattuaan Ahmala joutui huhtikuun lopussa valkoisten pidättämäksi ja hänet toimitettiin Suomenlinnan vankileirille. Ahmala sai kolme vuotta kuritushuonetta avunannosta valtiopetokseen, mutta tuomio muutettiin viiden vuoden ehdonalaiseksi ja hän pääsi vapaaksi jo heinäkuussa 1918. Sodan jälkeen Ahmala työskenteli Tampereella Suomen Paperiteollisuustyöväen Liiton sihteerinä 1919-1922, Euran kunnansihteerinä 1922-1924, *[[Kansan Voima]]n* Lieksan ja Suojärven konttorien hoitajana 1925-1928 sekä viimeiseksi Vallilan työväentalon vahtimestarina vuodesta 1929 kuolemaansa saakka.

## Perhe
Heikki Ahmalan puoliso oli Lyyli Maria Lemberg. Perheessä oli yksi poika. Heikki Ahmalan veli oli kansanedustaja Kustaa Ahmala.

## Lähteet
Vartiamäki

**Vartiamäki** () on kylä Karjalankannaksen eteläosassa Leningradin alueen Seuloskoin piirin Ohalatvan kunnassa Ohtajoen rannalla. Asukkaita on 900 henkeä (vuonna 2007).

Vartiamäki mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se kuului Pähkinälinnan läänin Korpiselän pogostaan. Nimi perustunee Venäjän ja Ruotsin välisellä Pähkinäsaaren rauhan rajalla sijainneeseen vartiopaikkaan.

Vuosina 1628–1656 Vartiamäessä sijaitsi Korpiselän luterilaisen seurakunnan kirkko. 1900-luvun alkuun saakka kylässä asui venäläisten lisäksi myös inkerinsuomalaisia, jotka kuuluivat Toksovan seurakuntaan.

Vuosina 1743–1917 Vartiamäen kartano kuului Šuvalovin kreivisuvulle. Vuosina 1826–1840 Šuvalovit rakennuttivat kylään arkkitehti Viscontin suunnitteleman ortodoksikirkon, joka nykyään kuuluu pyhän Johanneksen nunnaluostarille.

## Lähteet

## Aiheesta muualla

* Vartiamäen kylä Leningradin alueen kulttuuri -tietosanakirjassa 
* Vartiamäen kartano Leningradin alueen kulttuuri -tietosanakirjassa
Gösta Rosenberg

**Gösta Mauritz Rosenberg** (6. marraskuuta 1911 Vaasa – 10. syyskuuta 1987 Kirkkonummi) oli suomalainen vasemmistopoliitikko. Suomen Kansan Demokraattista Liittoa edustanut Rosenberg toimi muun muassa kansanedustajana (1945–1966), Helsingin ja Kirkkonummen valtuutettuna, lehtien toimitusneuvostoissa sekä SKDL:n ja Suomen Kommunistisen Puolueen johtoelimissä. Rosenberg vaikutti etenkin ruotsinkielisten järjestöjen, jaostojen ja lehtien piirissä.

Rosenberg aloitti työuransa 1920-luvun lopussa putkioppilaana. 1930-luvulla hän työskenteli varastomiehenä, makaronitehtaalla, laitosmiehenä ja vuorotyönjohtajana. Vuonna 1939 Rosenberg vangittiin poliittisten mielipiteidensä takia, mutta hän vapautui jo 1940. Jatkosodan jälkeen Rosenberg oli aloittamassa Suomi–Neuvostoliitto-Seuran toimintaa.

Rosenberg nousi eduskuntaan syksyllä 1945 Cay Sundströmin siirryttyä lähettilääksi Moskovaan. Tämän jälkeen hän uusi paikkansa vaaleissa vuoteen 1966 asti. Vuosien 1950, 1956, 1962 ja 1968 presidentinvaaleissa Rosenberg toimi valitsijamiehenä. Lisäksi hän toimi kunnallispolitiikassa ja monissa järjestöissä. Rosenberg oli muun muassa n puheenjohtaja, Folkets Bildningsförbundin varapuheenjohtaja ja Suomen Rauhanpuolustajien ruotsinkielisten toiminnanjohtaja. Rosenberg kuului myös SKDL:n liittohallitukseen, SKP:n keskuskomiteaan, rauhanpuolustajien keskustoimikuntaan sekä Yleisradion ruotsinkieliseen ohjelma­neuvostoon.

Gösta Rosenbergin isä oli kansanedustaja, Terijoen hallituksen ministeri Mauritz Rosenberg.

## Lähteet
Murjajoki

**Murjajoki**  tai **Murjejoki**  (, Мо́рья, *Morja* ) on Nevan vesistöön kuuluva joki Leningradin alueen Seuloskoin piirissä Venäjällä. Se virtaa Toksovan länsipuolella sijaitsevasta Hepojärvestä laajojen metsä- ja suoalueiden läpi ja laskee Laatokkaan lähellä Murjan kylää.

Dam in river Mor'e.jpg|Pieni pato uomassa
Река Морье.jpg|Virtapaikka lähellä alauoksua
USSR map NP 35-15 Shuvalovo.jpg|Vanha kartta vuodelta 1954


### Huomautuksia

## Lähteet
### Viitteet
Viisjoki

**Viisjoki** () on Taipaleenjoen eteläinen sivujoki Karjalankannaksella Leningradin alueen Seuloskoin ja Käkisalmen piireissä Venäjällä. Se virtaa Silantienjärvestä () Lempaalanjärven kautta koilliseen, jossa siihen yhtyy lännestä Koskitsanjoki ().

Vuoteen 1940 saakka Viisjoki yhdessä Koskitsanjoen kanssa toimi noin 20 kilometrin matkan Suomen ja Neuvostoliiton välisenä rajana. Nykyään ne erottavat Leningradin alueen Seuloskoin ja Käkisalmen piirejä.

## Lähteet
Punastuminen

**Punastuminen** on tila, jossa ihmisen kasvoihin, kaulaan ja ylävartalolle ilmestyy läiskittäistä punoitusta pintaverisuonten laajentuessa ja pintaverenkierron lisääntyessä. Punastumisreaktion synnyttää autonominen eli tahdosta riippumaton sympaattinen hermojärjestelmä.

Punastuminen on hyvin yksilöllistä. Joillakin ihmisillä punastuminen on yleistä sosiaalisissa tilanteissa, mutta toisilla sitä ilmenee vain hyvin harvoin. Punastumisen aiheuttaa yleensä jännitys, joka voi liittyä nolostumiseen, epävarmuuteen tai esimerkiksi ihastumiseen. Voimakas kiukku tai viha voivat myös aiheuttaa punastumista. Punastumiseen liittyy usein samanaikainen voimakas hikoilun tunne.

Vaikka punastumisen mekanismi tunnetaan hyvin, sen perimmäistä tarkoitusta ei ole toistaiseksi kyetty kovin hyvin selvittämään. On kuitenkin arveltu, että ihmisen varhaisten edeltäjien keskuudessa punastuminen on saattanut olla tärkeä signaali. Ennen puheeseen perustuvan viestinnän kehittymistä kasvojen värin vaihtumisella saattoi olla ilmeiden ja eleiden ohella huomattava merkitys yksilön todellisen mielentilan välittämisessä muille lajikumppaneille. 

Sosiaalista punastelua voidaan hoitaa beetasalpaajilla tai kirurgisella hoidolla, jossa salvataan rintaontelossa kulkeva sympaattisen hermoston osa. 

## Lähteet

*
* Mistä punastuminen johtuu? (Tieteen kuvalehti)

## Aiheesta muualla
* "Evoluutioteorian isoin aukko" on ihmisen naamassa (Uusi Suomi, verkkolehti)
Brian Gilmour

**Brian Thomas Gilmour** (s. 8. toukokuuta 1987) on skotlantilainen jalkapalloilija, joka edustaa Veikkausliigan FC Hakaa. Hän siirtyi joukkueeseen 9. elokuuta 2008 kauden 2009 loppuun ulottuvalla sopimuksella skotlantilaisen Queen of the Southin riveistä.

Gilmour on edustanut Skotlantia alle 19-vuotiaiden EM-lopputurnauksessa sekä alle 20-vuotiaiden MM-lopputurnauksessa.

## Aiheesta muualla
* Gilmour Veikkausliigan sivuilla
* Gilmour Hakan sivuilla
* Samba, Gilmour ja Ishaka sopimukseen Hakan kanssa
Somalianvilliaasi

**Somalianvilliaasi** (*Equus asinus somalicus*) on äärimmäisen uhanalainen, vain Somaliassa tavattava afrikanvilliaasin alalaji. Se kasvaa noin 140 senttimetriä korkeaksi.

Somalianvilliaasia tavattiin ennen lukuisissa muissa maissa, mutta nykyään sitä tavataan Somalian lisäksi vain eteläisessä Etiopiassa. Kantaa on jäljellä enää arviolta noin 2&nbsp;000 yksilöä. Alalaji on Somaliassa rauhoitettu kokonaan.

Eläimellä on hyvin voimakkaan väriset juovat jaloissaan, mutta aasinristi on hyvin heikko tai sitä ei ole lainkaan. Aasien elinympäristö on hyvin kuumaa ja kuivaa, joten talven ja kesän turkin karvojen ero värissä ei ole suuri.

## Lähteet
* 
* 

### Viitteet
Manuel Ureña Pastor

**Manuel Ureña Pastor** (s. 4. maaliskuuta 1945) on espanjalainen kirkonmies. Hän sai vihkimyksensä katoliseksi papiksi 14. heinäkuuta 1973 ja piispaksi 11. syyskuuta 1988. Hän on aiemmin toiminut Ibizan (1988–1991), Alcalá de Henaresin (1991–1998) ja Cartagenan (1998–2005) piispana. 2. huhtikuuta 2005 hänet nimitettiin Zaragozan arkkipiispaksi Elías Yanes Alvarezin seuraajana.

## Aiheesta muualla
*Catholic-hierarchy.org: Archbishop Manuel Ureña Pastor
Gabino Díaz Merchán

**Gabino Díaz Merchán** (26. helmikuuta 1926 – 14. kesäkuuta 2022) oli espanjalainen kirkonmies. Hän sai vihkimyksensä katoliseksi papiksi 13. heinäkuuta 1952 ja piispaksi 22. elokuuta 1965. Hän toimi ensin Guadixin hiippakunnan piispana 1965–1969, sitten Oviedon arkkihiippakunnan arkkipiispana vuosina 1969–2002.

## Aiheesta muualla
*Catholic-hierarchy.org: Archbishop Gabino Díaz Merchán
Redaktio

**Redaktio** on perinteentutkimuksen termi, jolla tarkoitetaan toisiaan lähemmin kuin muita muistuttavia toisintoja eri runoista, saduissa tai tarinoista eli muunnoksia.  

Eksegetiikassa redaktiolla tarkoitetaan Raamatun suurempien tekstikokonaisuuksien toimitustyötä. Sana *redaktori* tarkoittaa toimittajaa. Redaktiokritiikissä tutkitaan niitä tapoja, joilla Raamatun kirjan kirjoittaja on toimittanut teoksensa. Siinä kiinnitetään huomiota siihen, miten lyhyet kertomukset on koottu yhteen. Useimmiten redaktikriittisen tutkimuksen tavoitteena on antaa selitys, miten evankelista on hyödyntänyt traditiota tuodakseen esille oman teologisen painotuksensa. Redaktiokritiikki on nuorin raamatuntutkimuksen perusmenetelmistä. Reflektoitu redaktiokriittinen metodi syntyi 1950-luvun keskivaiheilla.

## Lähteet

## Aiheesta muualla
*Redaktiokritiikki
Elías Yanes Álvarez

**Elías Yanes Álvarez** (16. helmikuuta 1928 – 9. maaliskuuta 2018) oli espanjalainen kirkonmies. Hän sai vihkimyksensä katoliseksi papiksi 31. toukokuuta 1952 ja piispaksi 28. marraskuuta 1970. Hänestä tuli vuonna 1970 Oviedon arkkihiippakunnan vihkipiispa ja Mullin titulaaripiispa. Hän toimi vuosina 1977–2005 Zaragozan arkkipiispana. Häntä seurasi Manuel Ureña Pastor.

## Lähteet

## Aiheesta muualla
*Catholic-hierarchy.org: Archbishop Elías Yanes Alvarez
LASEK

**LASEK** () on silmien taittovoimaleikkauksista viimeisin markkinoille tullut menetelmä. 

Lasek-menetelmässä sarveiskalvon pintaepiteelikerros pehmennetään noin 8 mm alueelta 20 % alkoholiliuoksella noin 30 sekunnin ajan. Tämän jälkeen epiteeli voidaan "rypyttää" sivuun hionta-alueelta ja suorittaa kylmävalolaserilla tarvittava taittovoimahionta sarveiskalvon pintaan. Hionnan jälkeen epiteelimassa kastellaan parilla tipalla BSS-liuosta ja se pyritään levittämään takaisin sarveiskalvon päälle ehjänä. 

Lasek-leikkaus markkinoitiin aikanaan korvaamaan PRK-leikkaus, koska sen piti olla jälkihoidoltaan kivuttomampi kuin PRK. Suoritetut leikkaukset ovat kuitenkin olleet jälkihoidoiltaan aivan samat kuin PRK:nkin. Eroa paranemisessa, epiteelin poistamisen (PRK) ja epiteelin säästämisen (LASEK) välillä ei käytännössä ole. Molemmissa on 2-3 kipupäivää ja UV-kalvo tuhoutuu sarveiskalvolta noin vuodeksi (Bauman:in kalvo). Samoin näön vakiintuminen ja sen muuttuminen on selvästi hitaampaa, kuin LASIK-leikkauksessa.

## Katso myös
*LASIK
*PRK

## Aiheesta muualla
*Silmien laserleikkaus
Carlos Osoro Sierra

**Carlos Osoro Sierra** (s. 16. toukokuuta 1945 Castañeda) on espanjalainen katolisen kirkon kardinaali ja Madridin arkkipiispa. 

Osoro Sierra sai vihkimyksensä katoliseksi papiksi 29. heinäkuuta 1973 ja piispaksi 22. helmikuuta 1997. Hän on toiminut Ourensen piispana, Oviedon arkkipiispana, Valencian arkkipiispana ja Madridin arkkipiispana.


Coat of arms of Carlos Osoro Sierra.svg


## Aiheesta muualla

*Catholic-hierarchy.org: Archbishop Carlos Osoro Sierra
Tuulen valtakunta

**Tuulen valtakunta** on Juha Tapion vuonna 1999 julkaistu debyyttilevy. Albumista julkaistiin vuonna 2008 uudelleen miksattu painos, johon sisältyy kaksi livekappaletta.

## Kappaleet

## Lähteet
Liguurit

**Liguurit** (, ) olivat muinainen kansa, joka asutti Apenniinien niemimaan luoteisosaa ja nykyistä Liguriaa, jolle liguurit ovat antaneet nimensä. Ennen roomalaisten valloituksia liguurit pitivät hallussaan nykyisen Ligurian lisäksi Pon eteläpuolista Piemonten aluetta. Tosin 2000-luvulla eaa. liguurit asuttivat yleisen käsityksen mukaan tätäkin suurempaa aluetta, joka käsitti koko rannikon Rhônen suulta Arnoon. Uusien maahanmuuttoaaltojen (keltit, veneetit) vallatessa maita liguurit vetäytyivät historiallisten rajojensa taakse. Tämän vetäytymisen luonteesta on paljon keskusteltu. On esitetty lähinnä kolme oletusta: rauhallinen sekoittuminen muihin kansoihin, vapaaehtoinen vetäytyminen, sodat ja etninen puhdistus. 

Liguurit joutuivat jo varhain tekemisiin kelttien ja myöhemmin 200-luvulla eaa. roomalaisten kanssa. Roomalaiset käyttivät karaistuneita liguureja myös armeijassaan, muun muassa linkomiehinä ja palkkasotureina.

## Lähteet
*
Miekkahirvenjuuri

**Miekkahirvenjuuri** (*Inula ensifolia*) on noin 30 sentin kokoinen keltakukkainen kasvi, joka kukkii kesä-elokuussa. Se on kotoisin Etelä-Euroopan ja Kaukasuksen alueelta. Kaikkialle Eurooppaan se levisi 1700-luvun lopulla. 

## Ulkonäkö
Kasvin versot ovat ohuet ja haaroittuneita. Niissä on paljon pitkänomaisia, ruodittomia lehtiä. Kukinnot ovat noin 5 sentin levyisiä ja sijaitsevat yksittäisenä versojen kärjessä. Mykerön keskusta on melko tasainen.

## Kasvupaikat
Miekkahirvenjuuren suositeltu kasvualusta on hyvin vettä läpäisevä, mielellään aurinkoinen ja melko kuiva maa on kasville suorastaan ihanteellinen kasvupaikka.

## Lähteet
*
A. O. Arho

**Antero Oskari Arho** (synt. **Alanen**, 27. toukokuuta 1870 Isojoki – 16. toukokuuta 1929 Helsinki) oli suomalainen juristi ja poliitikko, joka toimi SDP:n kansanedustajana 1919–1922.

## Elämä
Isojoen Sarviluomassa syntyneen Antero Oskari Arhon vanhemmat olivat maanviljelijä Juho Alanen (1832-1912) ja Kauhajoesta kotoisin ollut Maria Liisa Kiviluoma (1834-1916). Arho kirjoitti ylioppilaaksi Porin lyseosta 1893, jonka jälkeen hän opiskeli Helsingin yliopistossa ja suoritti filosofian maisterin ja kasvatusopin tutkinnot 1897-1898 sekä lakitieteen kandidaatin tutkinnon 1902. Auskultoituaan Viipurin hovioikeudessa Arho sai varatuomarin arvon 1906. Vuonna 1916 hän väitteli lakitieteen tohtoriksi. Arho työskenteli asianajajana Kotkassa 1902–1903, senaatin ylimääräisenä kopistina 1904-1912, Kajaanin tuomiokunnan vt. tuomarina 1913-1916, Tornion tuomiokunnan tuomarina 1916-1918 ja Tampereen kaupunginsihteerinä 1919-1928.

Sisällissodan aikana Arho oli vangittuna Rovaniemellä, kun hänen epäiltiin tehneen yhteistyötä punaisten kanssa, mutta Vaasan hovioikeus ei löytänyt mitään perusteita syytteeseen asettamiseksi. Arhon erottua tuomarin virastaan hän lähti sosialidemokraattien ehdokkaaksi ja nousi eduskuntaan maaliskuun 1919 vaaleissa. Samana vuonna hänet valittiin myös Tampereen kaupunginsihteeriksi. Arho erosi tehtävästään syksyllä 1928 ja muutti Helsinkiin, jossa hän kuoli lyhyen sairauden jälkeen seuraavana keväänä. 

## Perhe
A. O. Arhon puoliso oli raumalainen Lahja Aleksandra Nurminen (1885-1969), jonka kanssa hän avioitui vuonna 1904. Perheeseen syntyi neljä lasta. Heidän poikansa oli lääketieteen tohtori A. Omar Arho.

## Teokset
*

## Lähteet
Toivo J. Aro

**Toivo Johannes Aro** (synt. **Käck**, 3. heinäkuuta 1891 Joroinen – 5. helmikuuta 1950 Savonlinna) oli suomalainen toimittaja ja poliitikko, joka toimi SDP:n kansanedustajana vuosina 1929–1930.

## Elämä
Toivo J. Aron vanhemmat olivat Johan Fredrik Käck (1866-1929) ja Eeva Leikas (1859-1926). Kansakoulun jälkeen Aro työskenteli maanviljelystöissä sekä rakennusmiehenä ja myöhemmin teollisuuskoulun käytyään rakennusmestarina. 1920-luvun alussa Aro muutti Säämingin Aholahdesta Savonlinnaan, jossa hän oli pitkään *[[Vapaus (Mikkeli)|Vapaus]]*-lehden konttorinhoitajana ja aluetoimittajana. Ennen kuolemaansa Aro työskenteli Savonlinnan työnvälitystoimiston johtajana.

Aro valittiin kansanedustajaksi vuonna 1929, mutta hän putosi eduskunnasta jo seuraavissa vaaleissa. Aro oli myös Säämingin kunnanvaltuuston ja Savonlinnan kaupunginvaltuuston jäsen. Toimittajantyönsä ohessa Aro kirjoitti näytelmiä, joita esitettiin muun muassa Savonlinnan Työväen Teatterissa. Lisäksi hänen tekstejään julkaistiin eri työväenlehdissä.      

## Perhe
Toivo J. Aron ensimmäinen puoliso oli Viipurissa syntynyt Sofia Ottavainen (1896-1976), kanssa hän oli naimisissa 1921–1946. Aron toinen puoliso vuodesta 1947 lähtien oli Martta Elina Laukkanen (1916-1991).

## Teokset
*
*
*
*

## Lähteet
Sanoman toimittajakoulu

**Sanoman toimittajakoulu** eli **Sanomien toimittajakoulu** on Sanoman (ent. SanomaWSOY) ja aiemmin sen tytäryhtiö Sanoma Osakeyhtiön (nyk. Sanoma News) järjestämä toimittajan työhön keskittyvä koulutusohjelma. Koulu on kurssimuotoinen, ja yhden kurssin pituus on ollut yleensä noin puolitoista vuotta. Kurssin käyneistä moni on työllistynyt Sanoma-yhtiöiden palvelukseen.

Sanoman toimittajakoulun ensimmäinen kurssi järjestettiin vuonna 1967. Vuosina 1967–2008 on järjestetty yhteensä kolmetoista yleistoimittamiseen keskittynyttä peruskurssia. Lisäksi on järjestetty erillinen taloustoimittajakurssi (1997–1998) sekä uuden median kurssi (2000–2001).

Sanoman toimittajakoulu on historiansa aikana kouluttanut 250 yleistoimittajaa, 19 taloustoimittajaa ja 18 uuden median toimittajaa pitkillä kursseillaan. Sanoma järjestää Toimittajakoulu-nimen alla myös henkilöstönsä täydennyskoulutusta.

Sanoman toimittajakoulun 13. peruskurssi päättyi elokuussa 2008. Edellinen peruskurssi järjestettiin vuosina 1989–1990.

Sanoman toimittajakoulun ovat käyneet muun muassa *[[Helsingin Sanomat|Helsingin Sanomien]]* entinen vastaava päätoimittaja Janne Virkkunen, Yleisradion uutisankkuri Matti Rönkä, STT:n entinen päätoimittaja ja toimitusjohtaja Mika Pettersson, *Helsingin Sanomien* toimittaja Ilkka Malmberg, *[[Suomen Kuvalehti|Suomen Kuvalehden]]* päätoimittaja Tapani Ruokanen, Sanoma Magazinesin toimitusjohtaja Eija Ailasmaa, toimittaja Aarno Laitinen, *Helsingin Sanomien* entinen vastaava päätoimittaja Mikael Pentikäinen, *Helsingin Sanomien* entinen uutistoiminnasta vastannut päätoimittaja Reetta Meriläinen ja lehden toimituspäällikkö Pekka Kukkonen sekä MTV3:n rikostoimittaja ja kirjailija Jarkko Sipilä.

Koulun rehtorina vuosina 1967–1988 toimi Antero Okkonen.

## Lähteet

## Aiheesta muualla
* 

## Katso myös
Radio- ja tv-instituutti
Leo Sievinen

**Leo Sievinen** tarkoittaa seuraavia kuvitteellisia hahmoja:

* Leo Sievinen, kuvitteellinen hahmo televisiosarjassa *[[Salatut elämät]]*
* Leo Mikael Sievinen, kuvitteellinen hahmo televisiosarjassa *Salatut elämät*
The Stranglers

**The Stranglers**  on brittiläinen rockyhtye, joka perustettiin 11. syyskuuta 1974, alkuperäisellä nimellään Guildford Stranglers. Yhtyeen kuuluisimpia hittejä ovat muun muassa ”*No More Heroes*”, ”*[[Peaches (kappale)|Peaches]]*”, "Duchess" ja "Golden Brown". The Stranglers siirtyi perustamisensa jälkeen musiikillisesti kohti punkrockia, mutta erottavana tekijänä moniin muihin ajan punkbändeihin oli erityisesti kosketinsoittimien (mm. Minimoog, Hohner Cembalet, Hammond ja Oberheim FVS) merkittävä rooli yhtyeen musiikissa. Yhtyeeltä ilmestyivät vuonna 1977 niin debyyttialbumi *[[Rattus Norvegicus (albumi)|Rattus Norvegicus]]*, kuin myös kakkosalbumi *No More Heroes*. Seuraavilla levyillä *Black and White* (1978) ja erityisesti *The Raven* (1979) yhtye siirtyi punkista kokeellisempaan ja monipuolisempaan ilmaisuun. Vuonna 1981 Stranglers julkaisi jälleen kaksi albumia: *The Gospel According to the Meninblack* oli monia tunnettuja salaliittoteorioita käsittelevä konseptialbumi, jonka kaupallinen menestys jäi heikoksi. Seuraaja *La Folie* oli konseptialbumi rakkaudesta. Levy sisälsi suurhitin ''Golden Brown'' ja se siivitti myös albumin menestykseen. 

Vuonna 1983 julkaistulla albumillaan *Feline* yhtye uudisti jälleen tyyliään ja levyn äänimaailmaa hallitsevat akustiset kitarat, sähkörummut (rumpali Jet Black siirtyi pysyvästi käyttämään sähkörumpuja studiolevytyksissä) ja syntetisaattorit. Albumi nousi brittien albumilistan neljänneksi. Singlejulkaisuja olivat "European Female", "Midnight Summer Dream" ja *[[Paradise (The Stranglersin kappale)|Paradise]]*.

Yhtyeen johtohahmoina toimivat bändin aloituksesta 1970-luvun puolivälistä aina 1990-luvun alkuun Hugh Cornwell (laulaja/kitaristi) sekä Jean-Jacques Burnel (laulaja/basisti). Hugh Cornwell erosi yhtyeestä vuonna 1990. Hänen viimeinen keikkansa Stranglersin riveissä (Alexandra Palace, Lontoo, 11. elokuuta) on taltioitu bändin livealbumille *Saturday Night, Sunday Morning*.

Rumpali Jet Blackin (Oik. nimeltään Brian Duffy) terveysongelmien vuoksi yhtyeen kiertuerumpalina on vuodesta 2013 lähtien toiminut Jim MacAulay. Black on vetäytynyt sivuun yhtyeen aktiivitoiminnasta ja kiertueilta.

## Diskografia

**[[Rattus Norvegicus (albumi)|Rattus Norvegicus]]* (1977)
* 
* 
*
*
* 
* 
* 
* 
* 
* 
* 
* 
* 
* 
* 
* 
* 

## Lähteet

## Kirjallisuutta

* Buckley, David. *No Mercy - The Authorised and Uncensored Biography of The Stranglers*. London. Hodder and Stoughton. 1997. 

* Cornwell, Hugh, *A Multitude of Sins*. London. Harper Collins Publishers, 2004. 

* Cornwell, Hugh and Drury, Jim. *The Stranglers - Song by Song*. London. Sanctuary Publishing Ltd. 2001 

## Aiheesta muualla
Page Fletcher

**Page Fletcher** on kanadalainen näyttelijä, jonka tunnetuin rooli oli toimia juontajana kauhu- ja fantasiakertomuksista koostuvassa televisiosarjassa *[[The Hitchhiker (televisiosarja)|The Hitchhiker]]*. Hän myös oli RoboCopin roolissa minisarjassa . 

Fletcher on myös näytellyt televisiosarjoissa ja independent-elokuvissa, kuten *Amerikan painajainen* (1983), *Aina valmiina* ja *Kirous haudan takaa*.

## Aiheesta muualla
*
Hong Myung-bo

**Hong Myung-bo** (, s. 12. helmikuuta 1969 Soul) on eteläkorealainen ammattilaisuransa päättänyt jalkapalloilija. Puolustajan paikkaa pelannut Hong on mahdollisesti kaikkien aikojen paras korealainen jalkapalloilija. Hän oli ainoa eteläkorealainen Pelén laatimalla 125 suurimman elossa olevan pelaajan listalla. Hong Myung-bo on pelannut neljässä MM-lopputurnauksessa ja sai ensimmäisenä eteläkorealaisena Pronssisen pallon vuoden 2002 turnauksen päätteeksi.

Hong pelasi 136 maaottelua ja teki niissä kymmenen maalia vuosina 1990–2002. Hän nousi vuonna 2002 eniten maaotteluita pelanneeksi eteläkorealaiseksi.

Kesäkuussa 2013 hän siirtyi valmentamaan Etelä-Korean maajoukkuetta.

## Lähteet
Kultahelokki

**Kultahelokki** (*Oenothera tetragona*) on Pohjois-Amerikasta peräisin oleva puolen metrin korkuinen kasvi. Sen kukat ovat keltaiset ja se kukkii heinä-elokuussa.

Kasvi on pystykasvuinen, voimakkaasti haaroittunut. Lehdet ovat pitkänpyöreitä, väriltään useimmiten punaruskeaan vivahtavia. Kukat ovat halkaisijaltaan 2–4 senttimetriä ja ne avautuvat täysin vasta illalla. Kasvi menestyy aurinkoisella kasvupaikalla.

## Lähteet
*
Kaliningrad K-5

**Kaliningrad K-5** (), tunnettu myös nimillä **RS-1U** ja **ŠM**, on neuvostoliittolainen ilmataisteluohjus. Sen kehitystyö alkoi vuonna 1951. Ensimmäistä kertaa sitä testattiin vuonna 1955. Ohjus hakeutui maaliin siitä heijastuneen tutkasäteilyn ohjaamana. Myöhemmin ohjustyypistä kehitettiin raskaampi Kaliningrad K-8 (Nato-tunnus: *AA-3 Anab*).

## Tekniset tiedot
*Pituus: 2,5&nbsp;m
*Halkaisija: 200&nbsp;mm
*Paino: 82,7&nbsp;kg
*Nopeus: 2&nbsp;880&nbsp;km/h (800&nbsp;m/s)
*Kantama: 2–6&nbsp;km
*Räjähdelataus: 13&nbsp;kg

## Käyttäjät
*
*
*
Sinipellava

**Sinipellava** (*Linum perenne*) eli **tarhapellava** on puolen metrin korkuinen, Itä-Euroopasta kotoisin oleva pellavakasvi. Sen kukat ovat väriltään vaaleansiniset.

Kasvin varret ovat hentoja ja pystykasvuisia, lehdet ovat kapeita, melkeinpä neulaismaisia ja väriltään kirkkaanvihreitä. Se kukkii kukinta-aikanaan heinä-elokuussa erittäin runsaasti. Kukat ovat pari senttimetriä läpimitaltaan.

Sinipellava kasvaa mieluiten aurinkoisella, ojitetulla, hiekkapitoisella, mutta ei liian ravinnepitoisella paikalla. Se viihtyy kalkitulla maalla. Sinipellava on myrkyllinen, mutta pienen määrän syöminen ei yleensä aiheuta oireita.

Sinipellavan alalajeja ovat alppisinipellava (*Linum perenne subsp. alpinum*) ja preeriansinipellava (*Linum perenne subsp. lewisii*).

## Lähteet
* 
### Viitteet

## Aiheesta muualla
* 
*Laji.fi: Sinipellava (''Linum perenne'')
*Puutarha.net: Sinipellava (Linum perenne)
*Centre for Agriculture and Biosciences International (CABI): Linum perenne
III: So Long Suckers

__NOTOC__
**III: So Long Suckers** on suomalaisen doom metal -yhtye Reverend Bizarren kolmas ja viimeinen studioalbumi. Se julkaistiin vuonna 2007. Levyltä julkaistiin 30. toukokuuta 2007 16-minuuttinen single *Teutonic Witch*, joka nousi suoraan Suomen singlelistan ykköseksi. Itse albumi nousi ilmestyttyään Suomen albumilistan kuudenneksi.

## Kappaleet
;CD 1
#
#
#

;CD 2
#
#
#
#

## Kokoonpano
* Albert Witchfinder – bassokitara, laulu
* Peter Vicar – kitara
* Earl of Void – rummut, kitara

## Arvostelut
* Allmusic: 
* Imperiumi.net: 
* Soundi: 

## Lähteet

## Aiheesta muualla
* 
*
Kaikessa soi blues – Toivo Kärkeä sinisin sävyin

**Kaikessa soi blues – Toivo Kärkeä sinisin sävyin** on tribuuttilevy, joka sisältää eri suomalaisartistien tulkintoja Toivo Kärjen sävellyksistä. Levy julkaistiin vuonna 2003.

## Kappaleet
Kaikki sävellykset Toivo Kärki, ja sovitukset Kalle Elkomaa.

# Pentti Hietanen: Kaikessa soi blues (san. Reino Helismaa) – 4'47
# Maarit: Aurinko laskee länteen (san. Reino Helismaa) – 5'07
# Vesa-Matti Loiri: Kaksi ystävää (san. Reino Helismaa) – 5'39
# Mari Palo: Märkää asfalttia (san. Terttu Suni)– 4'36
# Jukka Leisti: Nelostie (san. Reijo Vires) – 3'19
# Heini ja Pentti Hietanen & Jaakko Kuusisto: Näin kai määrätty on (san. Reino Helismaa) – 6'03
# Tango For Four: Liljankukka (san. Kerttu Mustonen) – 3'51
# Maarit: Onni, jonka annoin pois (san. Reino Helismaa) – 4'24
# Pentti Hietanen: Ikuisuuteen mikään kestä ei (san. Vexi Salmi) – 4'32
# Kake Aunesneva & Martti-Mikael Järvinen: Kaksi vanhaa tukkijätkää (san. Reino Helismaa) – 5'31
# Vesa-Matti Loiri: Neljäs mies (san. Reino Helismaa) – 3'18
# Tango For Four: Hiljainen kylätie (san. Reino Helismaa) – 3'01

## Lähteet
* CD:n kansilehti

## Viitteet
Yssouf Koné

**Yssouf Koné** (s. 19. helmikuuta 1982 Korogho, Norsunluurannikko) on burkinalainen entinen jalkapalloilija. Vuodesta 2011 hän edusti norjalaista Vålerengaa.

Koné pelasi aiemmin Marokossa Raja Casablancan ja Olympique Safin joukkueissa, Italiassa US Leccessa ja Norjassa Rosenborgissa. Hän on edustanut myös romanialaista CFR Clujia. Joukkueissa hän on voittanut Norjan mestaruuden 2006 ja Romanian mestaruuden 2010.
Raymarine

**Raymarine** PLC on alkujaan vuonna 1923 perustettu, Portsmouthissa toimiva, merenkulussa käytettävien kuluttajaelektroniikkatuotteiden valmistaja. Sillä on palveluksessaan noin 430 henkeä. Tämän englantilaisen yrityksen kohderyhmänä ovat pääasiassa harrastusveneilijät ja kevyt ammattikäyttö, jolla markkinasegmentillä yritys on maailman johtava.

## Yritys
Yrityksen alkuperäinen nimi oli Nautech Limited, jonka Derek Fawcett perusti tehdäkseen edullisen automaattiohjauslaitteen (autopilotin), jolle hän antoi tuotenimen *Autohelm*. Tuotteen suosio mahdollisti tuotevalikoiman laajentumisen, ja vuonna 1990 yritys myytiin yhdysvaltalaiselle puolustusalan yritykselle Raytheonille. 25. helmikuuta 2008 Raymarine osti suomalaisen NavSystems Oy:n. Raymarinen osake noteerattiin aiemmin Lontoon pörssissä, mutta vuonna 2010 Raymarine siirtyi yritysostolla osaksi yhdysvaltalaista FLIR Systemsiä. FLIR Systems on noin 3&nbsp;500 hengen pörssiyritys, jonka kotipaikka on Oregonin osavaltion Wilsonville.

## Tuotteet
Tuotevalikoimaan kuuluvat nykyään lähes kaikki merenkulussa käytettävät kuluttajatuotteet, GPS-navigointilaitteet, VHF-radiot, kaikuluotaimet, tutkat, automaattiohjauslaitteet (tuotemerkillä Autohelm) sekä omiin laitteisiin liittyvät PC-ohjelmistot.
 
## Lähteet

## Aiheesta muualla
* Raymarinen kotisivut 
* MacArthur backer's profits rise (2005)  (theguardian.com)
Gustavo Díaz Ordaz

**Gustavo Díaz Ordaz** (12. maaliskuuta 1911 Ciudad Serdán, Meksiko – 15. heinäkuuta 1979 México, Meksiko) oli meksikolainen poliitikko. Hän toimi maansa presidenttinä vuodet 1964–1970.

Díaz Ordaz luki lakia Pueblan yliopistossa ja valmistui vuonna 1937. Tämän jälkeen hän toimi yliopiston professorina sekä vararehtorina vuodet 1940–1941. Vuonna 1943 Díaz Ordaz valittiin Meksikon edustajainhuoneeseen ja vuonna 1946 senaattoriksi Pueblan osavaltiosta. Senaattorina hän oli vuoteen 1952. Presidentti Adolfo López Mateosin ministeriössä Díaz Ordaz oli vuodet 1958–1964. Partido Revolucionario Institucionalin presidenttiehdokkaaksi Díaz Ordaz nimitettiin 1. joulukuuta 1963. Hän voitti presidentinvaalit 8. syyskuuta 1964.

Presidenttiaikanaan Díaz Ordaz tunnettiin lähes autoritaarisesta johtajuudestaan. Hän kohteli tiukasti monia protesteja. Rautatietyöläisiä, opettajia ja lääkäreitä erotettiin heidän osallistuttuaan työtaisteluihin.

Yliopisto-opiskelijoiden protestointiin vuonna 1968 ennen Méxicon olympialaisissa Díaz Ordaz vastasi julmasti. Hän määräsi Universidad Nacional Autónoma de Méxicon valtauksen. Tlatelolcossa armeijan joukot tappoivat jopa 300 ihmistä murskatessaan opiskelijaprotestin. Meksikon hallitus väitti kuolonuhreja olleen noin 20, mutta todellinen lukema lienee noin kymmenkertainen.

Díaz Ordazin aikana Meksikon talous pysyi vakaana samalla kehittyen. Hän sai aikaan myös uudistuksia maanviljelyssä ja aloitti keinokasteluprojekteja sekä vaikutti maaseudun teollistumiseen. Díaz Ordaz oli aloittamassa lisäksi Méxicon metron rakentamista.

Presidenttiytensä jälkeen Díaz Ordaz perheineen katosi lähes kokonaan julkisuudesta. Hän antoi harvoin haastatteluita ja yleensä nähtiin vain vaalien yhteydessä. Vuonna 1977 hänet kuitenkin nimettiin suurlähettilääksi Espanjaan, minkä jälkeen sekä Espanjan että Meksikon media hyökkäsi hänen kimppuunsa presidenttiajan teoista. Muutaman kuukauden päästä Díaz Ordaz erosi suurlähettilään virastaan osaksi median käyttäytymisen takia ja osaksi terveydellisten seikkojen takia. Díaz Ordaz kuoli Méxicossa heinäkuussa 1979.

## Lähteet
Clodoaldo

**Clodoaldo Tavares de Santana **, alias **Clodoaldo** (s. 26. syyskuuta 1949 Aracaju) on brasilialainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on pituudeltaan 174-senttimetrinen.

Clodoaldo edusti seuratasolla kotimaassaan muun muassa kotimaansa Santosia. Hän liittyi Brasilian maajoukkueeseen kesäkuussa 1969 ja pelasi 39 virallista maaottelua, joissa tuli yksi maali. Hän kuului joukkueen kokoonpanoon vuoden 1970 MM-kilpailuissa, ja Brasilia voitti kultaa. Clodoaldo pelasi turnauksessa kuusi ottelua ja teki siinä maajoukkueuransa ainoan maalin.

## Lähteet

## Aiheesta muualla

* Clodoaldon esittely www.beautifulteam.net-palvelussa
LASIK

**LASIK** () on läppäleikkaus, jolla korjataan silmien taittovika. Toimenpiteessä silmän pintaan tehdään noin 100 mikrometriä paksu läppä, joko mekaanisella mikrokeratomilla tai femtosekuntitaajuudella pulsoivalla laserilla. 

Tämän jälkeen läpän alta paljastunutta sarveiskalvon sisäistä kudosta muokataan excimer-laserilla halutun muotoiseksi taittovirheen korjaamiseksi. Sarveiskalvo on yleensä noin 500-600 mikrometriä eli 0,5-0,6 millimetriä paksu. 250 mikrometriä siitä pitää jättää koskemattomaksi. Taittovirhehionnassa laserlaite käyttää keskimäärin 13 μm/1 diopteri (myös hajataitto). 

Laseroinnin jälkeen kirurgi asettaa läpän takaisin ja varmistaa, että väliin ei jää ilmakuplia. Läppä pysyy itsestään paikallaan, ja kiinnittyy parantumisen myötä jälleen muuhun sarveiskalvoon.

Suomen ilmailuopisto ei luokittele LASIK-leikkausta korjaavana toimenpiteenä, vaan edellyttää samoja raja-arvoja ennen leikkausta kuin silmälasien käyttäjiltä; suurin sallittu likinäköisyys on -3.0D, suurin sallittu kaukotaitteisuus on +4.25D, anisometropiaa saa olla enintään 2D, hajataitteisuutta saa olla korkeintaan 1D.

## Aiheesta muualla
*Suomessa käytössä olevat LASIK-laserlaitteistot 
*Yleistä tietoa silmien laserleikkauksesta
Eino J. Härkönen

**Eino Johannes Härkönen** (10. maaliskuuta 1886 Joensuu – 4. helmikuuta 1944 Eno) oli suomalainen  taidemaalari, joka kuvasi etenkin kotimaakuntaansa Pohjois-Karjalaa. Hänen teoksensa ovat tyyliltään realistisia. Hänen tyttärensä Helmi on naimisissa Aapeli Saarisalon pojan Sakarin kanssa.

Härkösen vanhemmat olivat räätäli Juho Härkönen ja Hanna Pesonen. Hän kirjoitti ylioppilaaksi Joensuun klassillisesta lyseosta 1907. Härkönen opiskeli Suomen Taideyhdistyksen piirustuskoulussa Helsingissä 1907–1910 ja Helsingin yliopiston piirustussalissa, opettajinaan Eero Järnefelt ja Väinö Blomstedt. Vuonna 1913 hän teki opintomatkan Pariisiin, jossa hän opiskeli puolen vuoden ajan Acadèmie de la Grande Chaumierissa. Härkönen toimi taidemaalarina ja piirtäjänä Enon Kaltimossa.

Härkösen ateljeetalo on kotipitäjässään Enossa. Joensuun taidemuseossa on hänen piirroskokoelmansa. Omaiset arvelevat hänen tuotantonsa nousevan kolmeentuhanteen. Työt ovat muotokuvia, hiilipiirroksia, maisemamaalauksia ja alttaritauluja.

Härkönen oli naimisissa vuodesta 1921 Alli Margaretha Borgin kanssa.

## Teoksia

Härkösen maalaamia alttaritauluja on Enon, Kuusjärven, Rääkkylän, Tuupovaaran ja Valtimon kirkoissa:
* *Kristus ristillä*, Kuusjärven kirkko, Outokumpu 1914 (kauppias Kuokkasen tilaamana)
* *Kristuksen ylösnousemus*, Rääkkylän kirkko 1929
* *Kristus ristillä*, Enon kirkko
* *Kristus ristillä*, Valtimon kirkko 1933
* *Kristuksen ylösnousemus*, Tuupovaaran kirkko 1942

## Lähteet
* Aapeli Saarisalo: Rymättylän räätälin poika – Silakkapitäjästä suureen maailmaan, 2. painos, WSOY 1975, 
* Eino J. Härkösestä Enon seurakunnan sivuilla
* Ervo Vesterinen, Kalatulilla Pohjois-Karjalassa – Eino Härkösen elämä ja taide. Otava 2010.978-951-1-24608-4

### Viitteet
Viktor Blomqvist

**Viktor Emanuel Blomqvist** (28. helmikuuta 1872 Vaasa – 24. marraskuuta 1928 Vaasa) oli suomalainen faktori ja liikemies, joka toimi SDP:n kansanedustajana vuonna 1917. Hän oli Vaasan ruotsinkielisen työväenliikkeen varhaisvuosien merkittävimpiä hahmoja.

## Elämä
Viktor Blomqvistin vanhemmat olivat suutari Henrik Blomqvist ja Lisa Blomqvist. Oltuaan nuorena kirjaltajan opissa hän työskenteli muun muassa *[[Vasabladet]]in* ja *[[Hufvudstadsbladet]]in* kirjapainoissa vuoteen 1900 saakka. Myöhemmin Blomqvist oli Vaasan puuvillatehtaalla varastonhoitajana, kunnes siirtyi 1906 perustetun *[[Vapaa Sana (Vaasa)|Vapaan Sanan]]* faktoriksi ja lehtiyhtiön johtajaksi. 

Blomqvist vaikutti Vaasan ruotsinkielisessä työväenliikkeessä jo sen perustamisesta lähtien. 1900-luvun alkuvuosina Blomqvist toimi Vasa Svenska Arbetarföreningin puheenjohtajana ja hänellä oli merkittävä rooli Vaasan työväentalon rakennushankkeessa. Blomqvist tunnettiin myös innokkaana urheilumiehenä, joka ajoi muun muassa Hietalahden urheilukentän rakentamista. Lisäksi hän oli Palosaaren Urheiluseuran perustajajäsen ja seuran ensimmäinen puheenjohtaja. 

Ensimmäisen maailmansodan aikana Blomqvist toimi Vaasan elintarvikelautakunnan puheenjohtajana. Hänestä tuli kansanedustaja vuonna 1916, jolloin valittu eduskunta kokoontui vasta seuraavana keväänä. Blomqvistin ainoaksi jäänyt kansanedustajakausi päättyi eduskunnan hajottamiseen jo puoli vuotta myöhemmin. Puolueensa parlamentaarista linjaa edustanut Blomqvist vastusti aseellista vallankumousta. Sisällissodan käynnistyttyä Vaasan senaatti levitti Blomqvistin ja toisen entisen SDP:n kansanedustajan Otto Piisisen nimissä julkaistua kirjasta *Miten käy Suomen työväenliikkeen?*, jossa tuomittiin kapina ja tuettiin valkoisia. Blomqvist ei mahdollisesti osallistunut sen laatimiseen, vaan pelkästään allekirjoitti tekstin.

Sodan jälkeen Blomqvist ryhtyi liikemieheksi. Hän omisti Vaasassa toimineen leipätehdas Pohjolan sekä elokuvateatteri Olympian. Ruotsalaisen työväenyhdistyksen jouduttua kommunistien haltuun Blomqvist oli perustamassa Vasa Svenska Socialdemokratiska Arbetarföreningia. Hän oli 1920-luvulla myös Vaasan kaupunginvaltuuston jäsen. Blomqvist kuoli kotonaan aivoverenvuotoon marraskuussa 1928.

## Perhe
Viktor Blomqvistin puoliso oli Hilma Maria Hellström, jonka kanssa hän avioitui vuonna 1896. Pariskunnalla oli kaksi poikaa.

## Teoksia
*

## Lähteet

## Aiheesta muualla
Friedrich Kress von Kressenstein

**Friedrich Kress von Kressentein** (24. huhtikuuta 1870 – 16. lokakuuta 1948) oli saksalainen tykistönkenraali, joka oli Osmanien valtakunnan armeijassa ensimmäisen maailmansodan aikana ja osallistui muun muassa osmanien ja brittien väliseen sotaan Palestiinasta. Hän myös johti saksalaista joukkoa Kaukasuksella Georgiassa 1918. Alkuperäisenä tarkoituksena oli saada Georgian hallitus vastineeksi saksalaisten turvallisuustakuusta bolševikkeja vastaan luovuttamaan islamilaiset alueensa Osmanien valtakunnalle. Suunnitelma kariutui Saksan tappioon ensimmäisessä maailmansodassa, jolloin Georgiaan tulivat britit, jotka olivat sotineet Osmanien valtakuntaa vastaan, minkä vuoksi islamilaiset alueet jäivät Georgian demokraattiselle tasavallalle, sittemmin Gruusian sosialistiselle neuvostotasavallalle.

## Aiheesta muualla
*Kress von Kressenstein  Firstworldwar.com
Abel Xavier

**Abel Xavier** (s. 30. marraskuuta 1972 Nampula, Mosambik) on portugalilainen jalkapalloilija, pelipaikaltaan keskuspuolustaja. Hän kuului aikaisemmin Portugalin maajoukkueen vakiomiehistöön.

## Ura seurajoukkueissa
Kolmevuotiaana Portugaliin muuttanut Xavier aloitti ammattilaisuransa Estrela da Amadoran joukkueessa, missä pelasi kolmen vuoden ajan ennen siirtymistään vuonna 1993 suurseura Benficaan. Benficassa hän pääsi ensimmäisellä kaudellaan juhlimaan Portugalin liigamestaruutta. 1995 Xavier siirtyi Italian Serie A:n Bariin, missä peliaika jäi vähäiseksi ja Xavier siirtyikin vain yhden kauden jälkeen Espanjaan Real Oviedoon. Oviedossa peliaikaa tuli kahden kauden aikana yli 40 ottelun verran. Kauden 1998–1999 Xavier pelasi Hollannissa PSV Eindhovenissa ja pääsi juhlimaan Alankomaiden superucpin voittoa ennen siirtymistään Englannin valioliigaan ja Evertonin joukkueeseen. 

Tammikuussa 2002, kauden puolivälissä, Xavierin seuraavaksi osoitteeksi tuli paikallisvastustaja ja arkkivihollinen Liverpool. Seuraavan vuoden tammikuussa Xavier lähti Turkkiin suurseura Galatasarayhin, ja yhden kauden jälkeen siirtyi jälleen, tällä kertaa Saksaan ja Hannover 96:n joukkueeseen. Puolen vuoden Saksan-visiitin jälkeen Xavier palasi Italiaan AS Romaan, missä peliaika jäi jälleen vähäiseksi, mutta meriittilistaan tuli Italian cupin voitto. 2005  Xavier palasi Englantiin Middlesbroughon Michael Reizigerin korvaajaksi. Marraskuussa 2006 Xavier jäi kiinni kielletyn anabolisen steroidin dianabolin käytöstä ja hänet asetettiin 18 kuukauden pelikieltoon, mikä sittemmin lyheni vuoden mittaiseksi. Toukokuussa 2007 Xavier siirtyi viimeisimpään seuraansa Los Angeles Galaxyyn Yhdysvaltain MLS-liigaan, mistä hän lähti kesällä 2008 riitaannuttuaan valmentaja Ruud Gullitin kanssa.

## Maajoukkueura
Aikaisemmin Xavier kuului Portugalin maajoukkueen puolustuksen tukipilareihin. Hän edusti maataan vuoden 2000 EM-turnauksessa, missä hän jatkoajalle edenneessä välieräottelussa Ranskaa vastaan torjui kädellään David Trezeguet'n laukauksen, mistä aiheutuneesta rangaistuspotkusta Zinedine Zidane veti pallon verkkoon ja pudotti Portugalin loppuottelusta. Xavier joukkuetovereineen protestoi tuomiota suurieleisesti, mistä hänelle langetettiin yhdeksän kuukauden pelikielto maaotteluihin, mikä sittemmin lyhennettiin kuuden kuukauden mittaiseksi.

Xavier oli mukana myös vuoden 2002 MM-turnauksessa, mutta pääsi kentälle vain vaihtopelaajana viimeisen alkulohko-ottelun 73. minuutilla.

## Yksityiselämä
22. joulukuuta 2009 Xavier kertoi kääntyneensä muslimiksi ja käyttävänsä nimenään Faisal Xavieria.

## Lähteet
* Henkilökuva LA Galaxyn sivuilla 
* Soccerbase 

### Viitteet
Muistikortinlukija

**Muistikortinlukija** on tietokoneen oheislaite, jonka tehtävänä on lukea ja kirjoittaa muistikortteja. Myös kaikki muistikortteja käyttävät laitteet sisältävät luonnollisesti kortinlukijan. Muistikorttien käytön yleistyttyä esimerkiksi digitaalikameroiden myötä on sittemmin useat henkilökohtaiset tietokoneet varustettu sisäänrakennetulla useampaa korttityyppiä tukevalla kortinlukijalla. Kortinlukija löytyy useista kannettavista tietokoneista. Muistikortinlukija voidaan hankkia myös ulkoisena, jolloin se liitetään vapaaseen USB -porttiin. Myös sisäänrakennettu kortinlukija on usein yhteydessä tietokoneen USB-väylään sisäisellä liitännällä.

Aikaisemmin kannettavissa tietokoneissa ainoa laajennuskorttipaikka oli PCMCIA, nykyään se on korvautunut lähes kokonaan ExpressCard -laajennuskorttipaikalla ja useimpia muistikorttityyppejä tukevalla lukijalla. Vanhemmissa digitaalikameroissa, joissa tiedonsiirto tapahtuu USB version 1.1 nopeudella, kuvatiedostojen siirto tietokoneeseen nopeutuu kun kortti luetaan kameran sijasta versio 2.0:aa käyttävällä muistikortinlukijalla.

Nykyään monissa elektronisissa laitteissa ja järjestelmissä käytetään tunnistamiseen tai maksun suorittamiseen sirulla tai magneettiraidalla varustettua korttia. Näitä kortteja luetaan kortinlukijalla.
Otto Elfving

**Otto Wilhelm Elfving** (12. huhtikuuta 1874 Turku − 14. lokakuuta 1944 Pietarsaari) oli suomalainen poliitikko, joka toimi SDP:n kansanedustajana vuosina 1919–1922 ja 1926–1927.

## Elämä
Elfvingin vanhemmat olivat vaunumestari Johan Elfving ja Elisabeth Elfving. Hän kävi kansakoulua, mutta köyhän perheen lapsena joutui siirtymään työelämään jo yhdeksänvuotiaana. Peltisepän ammatin hankittuaan Elfving työskenteli eri puolilla Suomea ja Ruotsia, kunnes asettui Pietarsaareen vuonna 1903. Hän liittyi sosialidemokraattiseen puolueeseen vuonna 1904 ja vaikutti Pietarsaaren suomenkielisessä työväenyhdistyksessä.

Sisällissodan käynnistyessä Elfving nimettiin Työväen pääneuvoston varajäseneksi, mutta hän ei osallistunut sen toimintaan, vaan pysyi koko sodan ajan Pietarsaaressa. Tammi-helmikuun vaihteessa valkoiset vangitsivat useita suomenkielisen työväenyhdistyksen johtohahmoja, joista kuusi ammuttiin maaliskuun alussa Pietarsaaren teloituksissa. Elfving arveli itse säästyneensä, koska hänen perheessään puhuttiin myös ruotsia. Elfving oli kuitenkin myöhemmin valkoisten vankina.

Sodan jälkeen Elfving oli tammikuussa 1919 uudelleenkäynnistämässä Vaasan läänin pohjoisen vaalipiirin sosialidemokraattisen piirijärjestön toimintaa. Hänet valiittin kansanedustajaksi saman vuoden eduskuntavaaleissa. Elfving nousi uudelleen eduskuntaan Pekka Meriläisen kuoltua lokakuussa 1926. Elfving oli myös Pietarsaaren kaupunginvaltuuston jäsen ja sosialidemokraattisen piiritoimikunnan puheenjohtaja. Hän kuoli pitkäaikaisen sairauden jälkeen lokakuussa 1944.

## Perhe
Elfvingin puoliso oli Strengbergin tupakkatehtaan työnjohtaja Amanda Karolina (Lina) Hiltunen, jonka kanssa hän avioitui vuonna 1903. Myös Lina Elfving toimi aktiivisesti työväenliikkeessä ja kuului Pietarsaaren ruotsinkieliseen työväenyhdistykseen. Heidän tyttärensä oli kirjailija Anna Bondestam. Peltisepänliikkeen myötä vaurastunut perhe asui Skatan työläiskaupunginosassa ja heillä oli myös kesähuvila Östanpåssa.

## Muuta
Anna Bondestam sivuaa Elfvingin vaiheita lapsuusvuosiaan ja sisällissodan tapahtumia käsittelevissä kirjoissaan *Kuilu* (1946) ja *Pietarsaaren talvi 1918* (1990). Hän esiintyy myös Kaarlo Haapasen Pietarsaari-trilogian ensimmäisessä osassa *Leskien kortteli* (1982).

## Lähteet
Doll Domination

**Doll Domination** on The Pussycat Dollsin toinen albumi, joka ilmestyi 19. syyskuuta 2008. Albumia myytiin ensimmäisellä viikollaan 90 000 kappaletta. Yhteensä albumia on myyty kaksi miljoonaa kappaletta. Se on myös viimeinen albumi tämän kokoonpanon kanssa.

## Kappaleet

### Levy 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Euroopan painos
# 
# 

### Uusintapainos
# 
# 
# 

### Levy 2
# 
# 
# 
# 
# 
# 

## Listasijoitukset

## Julkaisuhistoria

## Lähteet
Ralf Tötterström

**Ralf Tötterström** on suomalaisen urheilusukelluksen perustajia. Tötterström oli aloitteentekijänä ensimmäisen harrastajaseuran sukeltajaseura Sammakkoseuran perustamisessa syyskuussa 1956. Edellisessä kuussa oli jo perustettu valtakunnallinen Urheilusukeltajain Liitto, jonka ainoa jäsen perustettu seura oli pitkään, tosin eri nimillä. Seuran nykyinen nimi on Urheilusukeltajat ry. 

Tötterström toimi seuran perustaman lehden Barracudan toimittajana. Nimenmuutoksista suivaantuneet perustivat 1960 uuden seuran Sub-Aqua Club Barracudan, johon myös Tötterström siirtyi. Tötterström perusti alan liikkeen Nepto-Subin, jonka toiminta päättyi 2004, kun Tötterström siirtyi eläkkeelle. Liike toimi Tehtaankadulla sekä aiemmin Pengerkadulla Helsingissä. Varsinaisten sukellusvarusteiden ohella se oli Suomen ainoa sukelluskalastuksen erikoisliike, koska laji on aina ollut Tötterströmin suosikki kaikista sukeltamisen lajeista. Suomalaisten urheilusukeltajien kansainväliset yhteydet alkoivat 1950-luvulla silloin, kun Tötterström ja Rolf Lindström päättivät lähteä sukelluskalastuksen maailmanmestaruuskilpailuihin Italiaan, mutta esteeksi uhkasi muodostua se, että kilpailuun sai osallistua vain, jos kuului kansainväliseen keskusjärjestöön, tässä tapauksessa CMASiin.

## Lähteet

## Aiheesta muualla
* Urheilusukeltajat ry, historiaa
Risto Korhonen (näyttelijä)

**Risto Korhonen** (s. 1971, Tampere) on suomalainen näyttelijä, joka on työskennellyt pääsääntöisesti Tampereen Teatterissa.

## Näytelmiä
#### Tampereen Teatteri
* Miehuuskoe (2002)
* Yksi lensi yli käenpesän (2002)
* Nicholas Nicklebyn elämä ja seikkailut (2003)
* Cyrano de Bergerac (2003)
* Sotamies Jokisen vihkiloma (2004)
* West Side Story (2004)
* Macbeth (2004)
* Kaasuvalo (2005)
* Valtakirja (2005)
* Naisen mielestä (2005)
* Etusivun juttu (2006)
* Francescan ryöstö (2006)
* Paavo 1,5 (2006)
* Kun isoisä Suomeen hiihti (2006)
* Nummisuutarit (2007)
* Paskateoria (2007)
* Pumpulitaivas (2008)
* Otello (2008)
* Juhlat (2008)
* Hullu kuningas (2008)
* Tohvelisankarin rouva (2009)
* Popcorn (2010)
* New Karleby (2011)
* Hiiriä ja ihmisiä (2011)
* Euroopan taivaan alla (2011)
* Veriveljet (2012)
* Vadelmavenepakolainen (2012)
* Hamlet (2013)
* Lokki (2013)
* Ihmisen osa (2014)
* Sugar - Piukat paikat (2015)
* Tiputus (2015)
* Patriarkka (2016)
* Näytelmä joka menee pieleen (2016)
* Tuttiritari ja lohikäärmeen salaisuus (2017)
* Cats (2017)
* Musta sydän (2017)
* 1918 Teatteri taistelussa (2018)
* Sademies (2018)
* Anna Karenina (2018)
* Notre Damen kellonsoittaja (2019)
* Taru Sormusten herrasta (2024)

#### Muualla
* Maailman ympäri 80 päivässä (2005, Teatteri Eurooppa Neljä)
* Tankki täyteen (2015, Tampereen Komediateatteri)
* Reinikainen (2016)
* Levätkää rauhassa, komisario Palmu (2021, Tampereen Komediateatteri) 
* Huomenna minä lähden (2022, Kuopion Kaupunginteatteri)
* Huhtikuu (2023, Kuopion Kaupunginteatteri)
* Homma hoituu (2023, Kuopion Kaupunginteatteri)
* Pudotuspeli (2023, Kuopion Kaupunginteatteri)
Lähde: , ellei toisin mainita.

## Filmografia

## Lähteet

## Aiheesta muualla
*Tampereen teatteri
*Risto Korhosen haastattelu, 2018, Aamulehti (tilaajille)